Nova edició del programa d'activitats esportives a les platges ‘Estiu a la mar’
01 de juliol 2020

![](/media/iuihfbbq/99-cartell.jpg)  
  

L'Ajuntament de Sagunt presenta la nova edició d’Estiu a la mar, una sèrie d'activitats esportives gratuïtes que tindran lloc a la platja del Port de Sagunt i a la platja d’Almardà. El programa comença hui i finalitzarà el pròxim 31 d'agost. Les activitats estan organitzades per l'àrea d'Activitat Física i Salut del departament d'Esports.

L'edició d’este 2020 ve marcada per la situació provocada per la Covid19, per la qual cosa les activitats s'han vist reduïdes i s'haurà de complir amb les mesures de seguretat indicades per les autoritats sanitàries, és a dir, caldrà respectar la distància mínima de seguretat de 2 metres, no es podrà compartir cap tipus de material i s'haurà de portar mascareta fins que comence la sessió esportiva.

El regidor d'Esports, Javier Raro, ha assegurat que enguany «**és una programació reduïda adaptada a les circumstàncies de la crisi sanitària**». Raro ha assenyalat que tant les activitats del Port de Sagunt com les d’Almardà «**les realitzarem amb la major seguretat, ja que tindrem una persona fent la classe habitual i una altra que controlarà distàncies de seguretat i l’aforament**».

En esta ocasió els blocs de competicions esportives i d'animació recreativo-esportiva queden cancel·lats ja que que no guarden les mesures higièniques ni de distanciament social. El bloc que es durà a terme és el d'Activitat Física i Salut, que inclou les activitats de ioga, zumba i gimnàstica integral.

Les activitats es dividiran en les dos platges, a les 8 hores es practicarà ioga i gimnàstica integral a la platja del Port de Sagunt i a les 20 hores tindran lloc les classes de zumba i ioga a la platja d’Almardà.

Finalment, el regidor ha destacat que és important «**anar recuperant estes activitats esportives que sempre han tingut tanta acceptació en totes dos platges i anime la ciutadania a fer esport a les nostres platges, en un entorn fantàstic i a poc a poc anar recuperant la normalitat que vam perdre al març**».

*   [](http://www.facebook.com/sharer.php?u=https://aytosagunto.es/va/actualitat/nova-edicio-del-programa-d-activitats-esportives-a-les-platges-estiu-a-la-mar/ "Facebook")
*   [](http://twitter.com/share?url=https://aytosagunto.es/va/actualitat/nova-edicio-del-programa-d-activitats-esportives-a-les-platges-estiu-a-la-mar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nova-edicio-del-programa-d-activitats-esportives-a-les-platges-estiu-a-la-mar/ "Linked In")
*   [](mailto:?body=https://aytosagunto.es/va/actualitat/nova-edicio-del-programa-d-activitats-esportives-a-les-platges-estiu-a-la-mar/)